
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 473 

31 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επανακαθορισμός οριογραμμών αιγιαλού-παραλίας 
στη θέση «Γεράνι» του Δ/Δ Πολύχρονου, του Δή¬ 
μου Παλλήνης Ν. Χαλκιδικής, προ της φερόμενης 
ως ιδιοκτησίας των: α) Αθανασίου Μαργαρίτη και 
β) Ιωάννη Νάκου. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη υπ’ αριθμ. 7480/7.10.2005 
απόφαση του Γ ενικού Γ ραμματέας της Περιφέ¬ 


ρειας Κεντρικής Μακεδονίας. 2 

Α ΠΟΦΑΣΕΙ Σ 

Αριθ. 3379 (1) 


Επανακαθορισμός οριογραμμών αιγιαλού-παραλίας στη 
θέση «Γεράνι» του Δ/Δ Πολύχρονου, του Δήμου Παλ¬ 
λήνης Ν. Χαλκιδικής, προ της φερόμενης ως ιδιο¬ 
κτησίας των: α) Αθανασίου Μαργαρίτη και β) Ιωάν¬ 
νη Νάκου. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 5 παρ. 1 του ν. 2971/2001 
(ΦΕΚ 285/τ.Α7ΐ9·12.2001) «Περί αιγιαλού και παραλίας 
και άλλες διατάξεις». 

2. Τις διατάξεις του άρθρου 2 του ν.δ. 439/1970 «Περί 
συμπληρώσεως των διατάξεων περί αιγιαλού» 

3. Τις διατάξεις του άρθρου 5 του ν. 3200/1955 «Περί 
διοικητικής αποκέντρωσης» όπως αυτές τροποποιήθη¬ 
καν και ισχύουν σήμερα. 

4. Τις διατάξεις του άρθρου 19 παραγρ. 5 ν. 2344/1995 
του άρθρου 52 παραγρ. 6 ν.2218/1994, του άρθρου 4 
παραγρ. 7 του ν.2240/1994, δυνάμει των οποίων οι αρμο¬ 
διότητες του Υπουργείου Οικονομικών που είχαν μετα- 
βιβασθεί στους Νομάρχες ανήκουν στον Περ/κό Δ/ντή, 
σε συνδυασμό με αυτές του άρθρου 14 παραγρ. 2 του 
ν.2399/1996 με τις οποίες προβλέπεται η κατάργηση 
των θέσεων των Περ/κών Δ/ντών, οι αρμοδιότητες πλέ¬ 
ον του οποίου περιήλθαν στον Γενικό Γραμματέα της 


Περιφέρειας που ασκούνται από τον Αναπληρωματικό 
Περ/κο Δ/ντή. 

5. Τις διατάξεις του τέταρτου εδαφίου της παρ. 2 
του άρθρου 1 και της παραγρ. 6 του ιδίου άρθρου του 
ν. 2503/1997 «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις» (ΦΕΚ 107/Α), σύμφωνα με τις 
οποίες οι Περιφερειακές Υπηρεσίες του Υπουργείου 
Οικονομικών, που συγκροτούσαν την Περ/κή Διοίκηση 
του Νομού ή Νομαρχίας, δεν υπήχθησαν στη ενιαία 
οργανική μονάδα της Περιφέρειας ούτε καταργήθηκαν, 
αλλά αποτελούν από 1.9.1997, Υπηρεσίες του Υπουργεί¬ 
ου Οικονομικών, 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γ ενικού Γ ραμματέα της Περιφέρειας σε θέματα 
Υπηρεσιών του Υπουργείου Οικονομικών μεταφέρονται 
από 1.9.1997 στον Υπουργό Οικονομικών. 

7. Την υπ αριθμ. 37930/ΔΙΟΕ 1264/14.10.2005 (ΦΕΚ Β' 
1432) κοινή απόφαση του Πρωθυπουργού και του Υπουρ¬ 
γού Οικονομίας για τον καθορισμό αρμοδιοτήτων των 
Υφυπουργών Οικονομίας και Οικονομικών. 

8. Το ν.3220 (ΦΕΚ 15/τ.Α728.1.2004) Άρθρο 46 παρά¬ 
γραφο 21 με το οποίο οι αρμοδιότητες του Υπουργού 
Οικονομικών και Οικονομίας οι οποίες ανήκαν ή είχαν 
μεταβιβασθεί στους Νομάρχες μέχρι την έναρξη λει¬ 
τουργίας των Νομαρχιακών Αυτοδιοικήσεων και αφο¬ 
ρούν θέματα και Υπηρεσιών του Υπουργείου Οικονομίας 
και Οικονομικών, που εξαιρέθηκαν από την κατάργη¬ 
ση με τις διατάξεις της παραγ. 2 του άρθρου 39 του 
ν.2218/1994, περιέρχονται στον Γενικό Γραμματέα της 
Περιφέρειας, εκτός των θεμάτων Υ.Δ.Ε. 

9. Την υπ’ αριθμ. 1825/15.2.2005 Απόφαση του Γενικού 
Γραμματέα της Περιφέρειας Κεντρικής Μακεδονίας 
(ΦΕΚ 1293 Β/23.8.2004), «Τροποποίηση και συμπλήρωση 
της υπ’ αριθμ. 5631/26.7.2000 απόφασής μας (ΦΕΚ 1339/ 
Β/6.11.2000) περί ορισμού εισηγητών και μεταβίβαση 
εξουσίας υπογραφής «με εντολή Γ ενικού Γ ραμματέα» 
αποφάσεων, εγγράφων και άλλων πράξεων στον Γ ενικό 
Διευθυντή, στους Προϊσταμένους Δ/σεων, Τμημάτων και 
Γ ραφείων των Υπηρεσιών της Περιφέρειας Κεντρικής 
Μακεδονίας». 

10. Την από 30.8.2005 έκθεσή της κατά το άρθρο 3 
του ν.2971/19.12.2001 (ΦΕΚ285/τ.Α'/19.12.2001) «Περί αιγι- 
αλού και παραλίας» αρμόδιας Επιτροπής που αφορά 
στον επανακαθορισμό των ορίων αιγιαλού, παραλίας 
στη θέση «Γεράνι» του Δ/Δ Πολύχρονου, του Δήμου 
Παλλήνης Ν. Χαλκιδικής. 

11. Το από τον Μάρτιο του 2005 τοπογραφικό, υψομε¬ 
τρικό και κτηματογραφικό διάγραμμα κλίμακας 1:500 σε 
μία (1) πινακίδα το οποίο συντάχθηκε από τον Ιωάννη 
Τζίτζιο, πολιτικό μηχανικό, και συνοδεύει την παραπάνω 
έκθεση. 

12. Την σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο υπ αριθμ. 544.5/170/06/16.2.2006 
έγγραφό του. 

13. Το υπ’ αριθμ. 1128/30.3.2006 (αρ. πρωτ. 3379/4.4.2006 
Δ/νσης ΠΕ.ΧΩ) έγγραφο της Κτηματικής Υπηρεσίας 
του Ν. Χαλκιδικής, με το οποίο διαβιβάσθηκε στη υπη¬ 
ρεσία μας ο σχετικός φάκελος του θέματος, αποφα¬ 
σίζουμε: 

Επικυρώνουμε την από 30.8.2005 έκθεση της κατά 
το άρθρο 3 του ν. 2971/2001 (ΦΕΚ 285/τ.Α7ΐ9.12.2001) 
«Περί αιγιαλού και παραλίας» αρμόδιας Επιτροπής για 
τον επανακαθορισμό των ορίων αιγιαλού-παραλίας στη 
θέση «Γεράνι» στο Δ/Δ Πολύχρονου του Δήμου Παλ¬ 
λήνης Ν. Χαλκιδικής, καθώς επίσης και το από Μάρτιο 
του 2005 τοπογραφικό, υψομετρικό και κτηματογραφικό 
διάγραμμα, κλίμακας 1:500, σε μία (1) πινακίδα το οποίο 
συντάχθηκε από τον Τζίτζιο Ιωάννη, πολιτικό μηχανικό, 
ελέγχθηκε και θεωρήθηκε για την ακρίβεια της απο¬ 
τύπωσης από την Κτηματική Υπηρεσία, όπως ορίζουν 
οι διατάξεις του ν. 2971/2001, το οποίο συνοδεύει την 
παραπάνω έκθεση. 

Στο τοπογραφικό αυτό διάγραμμα, επανακαθο¬ 
ρίσθηκε: 

α) Η οριογραμμή του αιγιαλού με κόκκινη συνεχή πο¬ 
λυγωνική γραμμή, με κορυφές 1, 2, 3, 4, και 5, οι οποίες 
εξασφαλίζονται με συντεταγμένες από το κρατικό τρι¬ 
γωνομετρικό δίκτυο. 

β) Η οριογραμμή της παραλίας με κίτρινη συνεχή πο¬ 
λυγωνική γραμμή με κορυφές Τ, 2', 3', 4' και 5', οι οποί¬ 
ες εξασφαλίζονται με συντεταγμένες από το κρατικό 
τριγωνομετρικό δίκτυο. 

Εμπράγματα δικαιώματα ιδιωτών επί ακινήτων της πα¬ 
ραλίας, απαλλοτριώνονται λόγω δημόσιας ωφέλειας. 

Υπάρχοντα κτίσματα εντός της ζώνης της παραλίας 
και του αιγιαλού δεν εξαιρούνται. 

Η απόφαση αυτή μαζί με την Έκθεση της Επιτροπής 
και το Τοπογραφικό Διάγραμμα, να δημοσιευθούν στην 
Εφημερίδα της Κυβερνήσεως. 

Θεσσαλονίκη, 18 Απριλίου 2006 

Ο Γ ενικός Διευθυντής 
της Περιφέρειας Κεντρικής Μακεδονίας 
ΣΤΑΜΑΤΗΣ Μ. ΤΣΙΑΚΙΡΗΣ 


ΕΚΘΕΣΗ 

Της επιτροπής καθορισμού αιγιαλού-παραλίας. (Άρθρο 
3 παρ. 1 και άρθρο 4 παρ. 3 ν. 2971/2001). 

Επανακαθορισμός των ορίων αιγιαλού και παραλίας 
στη θέση «Γεράνι», του Δημοτικού Διαμ/τος Πολύχρονου 
του Δήμου Παλλήνης νομού Χαλκιδικής, προ της φερό- 


μενης ως ιδιοκτησίας των: α) Αθανασίου Μαργαρίτη 
και β) Ιωάννη Νάκου. 

Πολύγυρος 30.8.2005 

Η επιτροπή του άρθρου 100 του π.δ. 284/1988, περί 
καθορισμού των ορίων αιγιαλού και παραλίας, όπως 
τροποποιήθηκε από το άρθρο 3 του ν. 2971/2001 (Φ.Ε.Κ. 
285/19.12.2001), η οποία ορίσθηκε με την υπ αριθ. 
1825/15.2.2005 απόφαση του Γενικού Γραμματέα της 
Περιφέρειας Κεντρικής Μακεδονίας, αποτελούμενη από 
τους παρακάτω υπογράφοντες: 

1. Ιωάννη Κομπούρη, προϊστάμενο της Κτηματικής 
Υπηρεσίας Χαλκιδικής, ως πρόεδρο, 

2. Ευστάθιο Χατζόπουλο, αγρονόμο και τοπογράφο 
μηχανικό της Κτηματικής Υπηρεσίας Χαλκιδικής, ως 
μέλος, 

3. Νικολάίδη Εμμανουήλ, Ανθυποπλοίαρχο Λ.Σ., ανα¬ 
πληρωτή του Λιμενάρχη Ν. Μουδανιών, ως μέλος, 

4. Λάζαρο Δάλλιο, αγρονόμο και τοπογράφο μηχανικό, 
αναπληρωτή του Διευθυντή της Διεύθυνσης Πολεοδο¬ 
μίας της Ν.Α. Χαλκιδικής, ως μέλος, 

5. Ο διευθυντής χωροταξίας και περιβάλλοντος της 
Γενικής Γραμματείας της Περιφέρειας Κεντρικής Μα¬ 
κεδονίας, μέλος της επιτροπής, απούσιασε. 

διενήργησε αυτοψία στην παραπάνω περιοχή στις 
30.8.2005 ύστερα από την υπ’ αριθμ. 2532/26.7.2005 πρό¬ 
σκληση του προέδρου της, και 

αφού έλαβε υπόψη της 

1. Την από 18.7.2005 αίτηση των α) Αθανασίου Μαρ¬ 
γαρίτη και β) Ιωάννη Νάκου, με την οποία ζητείται ο 
επανακαθορισμός των ορίων του αιγιαλού - παραλίας 
στην περιοχή αυτή. 

2. Το τοπογραφικό υψομετρικό και κτηματογραφικό 
διάγραμμα που συντάχθηκε τον μήνα Μάρτιο του έτους 
2005 από τον Ιωάννη Τζίτζιο, πολιτικό μηχανικό σε μία 
πινακίδα με κλίμακα 1:500, το οποίο ελέγχθηκε και θε¬ 
ωρήθηκε στις 30.8.2005 από τον Ευστάθιο Χατζόπουλο 
αγρόν, και τοπ/φο μηχ. υπάλληλο της Κτηματικής Υπη¬ 
ρεσίας Χαλκιδικής 

3. Τις διατάξεις του ν. 2971/2001 και την σχετική δικα¬ 
στική και διοικητική νομολογία. 

4. Την υπ’ αριθμ. 2228/5.5.1982 απόφαση Νομάρχη Χαλ¬ 
κιδικής, την από 20.11.1981 έκθεση της αρμόδιας επιτρο¬ 
πής αιγιαλού, η οποία επικυρώθηκε με την προηγούμενη 
απόφαση, το τοπογραφικό διάγραμμα του καθορισμού 
αιγιαλού που συνοδεύει την έκθεση και το Φ.Ε.Κ, 231/ 
τ,Δ727.3.1984, στο οποίο δημοσιεύθηκαν όλα τα παρα¬ 
κάνω. 

5 Τις φυσικές και λοιπές ενδείξεις για το πλάτος του 
αιγιαλού και της παραλίας που διαπίστωσε κατά την 
αυτοψία και αφορούν στα παρακάτω: 

α) Γεωμορφολογία του εδάφους: 

ί. Η μορφολογία της ακτής συνίσταται από: Χαλα¬ 
ρά ιζήματα, (άμμος), που έχουν προκόψει κυρίως από 
την μεταφορά και εναπόθεση φερτών υλών δια των 
θαλασσίων ρευμάτων, τα οποία έχουν εύρος που κυ¬ 
μαίνεται από 4,50 έως 12,00 μέτρα (προκύπτουν από 
το τοπογραφικό διάγραμμα) και υψόμετρα αυχένα που 
κυμαίνονται περί τα 1,50-1,70 (επίσης προκύπτουν από 
το τοπογραφικό διάγραμμα). 

ϋ. Της ακτής συνέχονται εκτάσεις: Πεδινές, με έδαφος 

γαιώδες, εκτός σχεδίου, δομημένες με αραιή δόμηση. 
Η χρήση τους είναι τουριστική, Β' κατοικίας και περι- 
στασιακά χέρσες. 

ίϋ. Το φυσικό όριο βλάστησης συνίσταται από: θα¬ 
μνώδη φυσική βλάστηση (σχίνοι) και χαμηλή ποώδη 
φυσική βλάστηση (αγριόχορτα), Όπως φαίνεται στο 
τοπογραφικό διάγραμμα του αρχικού καθορισμού, με¬ 
ταξύ των κορυφών 9, 8 και 7 του αιγιαλού, υπάρχουν 
θάμνοι. Η χρονολογία αποτύπωσης του εν λόγω δια¬ 
γράμματος είναι «Σεπτέμβριος 1981». Στην ίδια ακριβώς 
θέση εξακολουθούν να υπάρχουν και σήμερα θάμνοι 
σχίνων. (μεταξύ των κορυφών 2 και 3 του παρόντος 
επανακαθορισμού, επί του συνοδεύοντος την παρούσα 
τοπογραφικού διαγράμματος). Η ύπαρξη των θάμνων και 
της ποώδους βλάστησης εκατέρωθεν αυτών, συνιστά 
όριο της φυσικής βλάστησης στην ίδια θέση επί σειρά 
ετών και σογχρόνως οριοθετεί τον αιγιαλό. 

β) Παράκτιοι φυσικοί πόροι: Στην περιοχή δεν εντο¬ 
πίστηκαν παράκτιοι φυσικοί πόροι. 

γ) Μετεωρολογικά στοιχεία: Η περιοχή προσβάλλεται 
από ανέμους μέγιστης συνήθους έντασης 7 Μποφόρ, 
κυρίως από Β, ΒΑ, διευθύνσεις. 

δ) Μορφολογία του πυθμένα: Από στοιχεία πού προκύ¬ 
πτουν από την αυτοψία μακροσκοπικά και από το από¬ 
σπασμα χάρτη Γ. Υ.Σ. κλίμακας 1:50000 που συνοδεύει 
το διάγραμμα, προκύπτει ότι ο πυθμένας έχει αμμώδη 
σύσταση και ήπιες κλίσεις με μέτρια βάθη κοντά στην 
ακτή. Λόγω των μέτριων βαθών και κλίσεων του βυθού 
η θραύση του κύματος και η εκτόνωση της ενέργειας 
του γίνεται σε μέτρια απόσταση από την ακτογραμμή 
(εντός της θάλασσας) και η επίδραση του κύματος στην 
ακτή είναι μέτρια. 

ε) Ανάπτυξη κυματισμού σε σχέση με το μέτωπο της 
ακτής: Πρόκειται για ακτή με σχετικά μικρό ανάπτυγμα 
θάλασσας. Το μικρό ανάπτυγμα θαλάσσιας έκτασης 
(κόλπος Κασσάνδρας) δεν συμβάλλει στη δημιουργία 


μεγάλης έκτασης κυματικού πεδίου. 

στ) Τεχνικά έργα: Στην περιοχή δεν υφίστανται νόμιμα 
ή παράνομα τεχνικά έργα. 

ζ) Εγκεκριμένες χωροταξικές κατευθύνσεις και χρή¬ 
σεις γης: Είναι περιοχή κηρυγμένου αρχαιολογικού χώ¬ 
ρου, ζώνη Β'. ΦΕΚ 1194/Β71973 και 505/Β'/1997. 

η) Δημόσια κτήματα: Δεν υπάρχουν καταγεγραμμένα 
δημόσια κτήματα στην περιοχή. 

θ) Εθνικό κτηματολόγιο: Δεν υφίσταται στην περι¬ 
οχή. 

ι) Ευπαθή οικοσυστήματα και προστατευόμενες περι¬ 
οχές: Δεν εντοπίστηκαν. Είναι περιοχή εκτός «ΝΑΤυΒΑ», 
αποφασίζει: 

Επανακαθορίζει στο παραπάνω τοπογραφικό διά¬ 
γραμμα: 

1. Την οριογραμμή του αιγιαλού με κόκκινη συνεχή 
πολυγωνική γραμμή, με κορυφές 1, 2, 3, 4 και 5, οι οποί¬ 
ες εξασφαλίζονται με συντεταγμένες από το κρατικό 
τριγωνομετρικό δίκτυο. 

2. Την οριογραμμή της παραλίας με κίτρινη συνεχή πο¬ 
λυγωνική γραμμή, με κορυφές 7,2', 3', 4' και 5', οι οποίες 
εξασφαλίζονται με συντεταγμένες από το κρατικό τρι¬ 
γωνομετρικό δίκτυο. Η παραλία έχει εύρος 10,00 μέτρα, 
για την εξυπηρέτηση του σκοπού της παραγράφου 2 
του άρθρου 1 του ν. 2971/2001. Εμπράγματα δικαιώματα 
ιδιωτών επί ακινήτων της παραλίας, απαλλοτριώνονται 
λόγω δημόσιας ωφέλειας. 

Η Επιτροπή 

Ο Πρόεδρος Τα Μέλη 

I. ΚΟΜΠΟΥΡΗΣ ΕΥΣΤΑΘΙΟΣ ΧΑΤΖΟΠΟΥΛΟΣ 
ΕΜΜΑΝΟΥΗΛ ΝΙΚΟΛΑΪΔΗΣ 
ΛΑΖΑΡΟΣ ΔΑΛΛΙΟΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο Φ.Ε.Κ./Δ/156046/13.10.2005 δημοσιεύθηκε η υπ’ 
αριθμ. 7480/7.10.2005 απόφαση του Γενικού Γραμματέα 
Περιφέρειας Κεντρικής Μακεδονίας, που αφορά την 
επικύρωση καθορισμού οριογραμμών υδατορεμάτων 
στα Δημοτικά Διαμερίσματα Όσσας, Αρετής και Πο- 
λυδενδρίου Δήμου Βερτίσκου, Νομού Θεσσαλονίκης, 
μαζί με τα τοπογραφικά διαγράμματα και τους πίνακες 
συντεταγμένων των ρεμάτων, στο τοπογραφικά διά¬ 
γραμμα της οριοθέτησης του ρέματος στον οικισμό 
Πολυδενδρίου του Δήμου Βερτίσκου, στα σημεία κοί¬ 
της δυτικού ρέματος Πολυδενδρίου ανατολική όχθη, 
και συγκεκριμένα στα σημεία Μ7 και Μ8, διαπιστώθηκε 
σφάλμα ως εξής: 

στο σημείο Μ7: στήλη Ε: διορθώνεται ο εσφαλμένος 
αριθμός: 425.722, στο σωστό: 425.665 


στήλη Ν: διορθώνεται ο εσφαλμένος αριθμός: 4.518.150, 
στο σωστό: 4.518.121 

στήλη Ζ: διορθώνεται ο εσφαλμένος αριθμός: 361,45, 
στο σωστό: 355,75 στο σημείο Μ8: 

στήλη Ε: διορθώνεται ο εσφαλμένος αριθμός: 425.750, 
στο σωστό: 425.650. 

στήλη Ν: διορθώνεται ο εσφαλμένος αριθμός: 4.518.138, 
στο σωστό: 4.518.102. 

στήλη Ζ: διορθώνεται ο εσφαλμένος αριθμός: 363,28, 
στο σωστό: 351,09. 

Παρακαλούμε για την αντικατάσταση του εσφαλμένου 
τοπογραφικού διαγράμματος, με το διορθωμένο που 
σας επισυνάπτουμε. 

(Από την Περιφέρεια 
Κεντρικής Μακεδονίας) 

